আওয়ামী লীগ সরকার খালেদা জিয়া, তার ছেলে তারেক রহমান ও কোকোর উপর অন্যায়-অবিচার করছে। তাই ভুল বোঝাবুঝির অবসান ঘটিয়ে সাংবাদিকদের বগুড়ার সন্তান হিসেবে ওই পরিবারের পাশে দাঁড়িয়ে কলম ধরতে হবে। মঙ্গলবার দুপুরে শহরতলির ছিলিমপুরে চারতারকা হোটেল নাজ গার্ডেনে সাংবাদিকদের সাথে মতবিনিময়কালে জেলা বিএনপির নেতৃবৃন্দ এ আহবান জানান।    জেলা বিএনপির সভাপতি  সাইফুল ইসলামের সভাপতিত্বে অন্যান্যের মধ্যে বগুড়া-২ (শিবগঞ্জ) আসনের এমপি অ্যাডভোকেট একেএম হাফিজুর রহমান, জেলা বিএনপির সাধারণ সম্পাদক জয়নাল আবেদীন চাঁন, সাংগঠনিক সম্পাদক মীর শাহে আলম, বার সমিতির সম্পাদক আতাউর রহমান মুক্তা প্রমুখ বক্তব্য রাখেন। অন্যান্যের মধ্যে আজিজুর রহমান বকুল, মাহবুবুর রহমান বকুল, ফজলুল বারী বেলাল, মঞ্জুরুল হক মঞ্জু, মাফতুন আহমেদ খান রুবেল, রেজাউল করিম বাদশা, খাজা ইফতেখার, আবদুর রহমান, লাভলী রহমান, জানে আলম খোকা, একেএম আহসানুল তৈয়ব জাকির, ডা. মইনুল হাসান সাদিক, ডা. আজফারুল হাবিব রোজ, মতিয়ার  রহমান মতি, মোহাম্মদ শোকরানা, আলী আজগর হেনা, তাহাউদ্দিন নাইন, শাহ্ মেহেদী হাসান হিমু, সহীদ-উন-নবী সালাম, আবদুর রশিদ, অ্যাডভোকেট খায়রুজ্জামান, আজগর আলী, অ্যাডভোকেট শাহীন, অ্যাডভোকেট রাফী পান্না, জাহাঙ্গীর আলম, শাহাবুল আলম পিপলু, মোজাম্মেল হক, মিজানুর রহমান রাজা, আরাফাতুর রহমান আপেল, মিজান, কামরুল আলম বাজু, খোকন, রাজু প্রমুখ উপস্থিত ছিলেন।    সভাপতি সাইফুল ইসলাম জানান, গত ৭ এপ্রিল জেলা কমিটি ঘোষণা হয়েছে। রাজনৈতিক পরিবেশের কারণে পুর্ণাঙ্গ কমিটি করা সম্ভব হয়নি। তৃণমুল পর্যায়ের কয়েকটি কমিটি হলেই জেলা  ঘোষণা দেয়া হবে। তিনি বলেন, গত আড়াই বছর বিএনপি ক্ষমতায় না থাকায় বগুড়ার কোন উন্নয়ন হয়নি। সরকার জিয়া পরিবারের উপর নির্যাতন ও অন্যায়-অবিচার করছে। বগুড়ার সরকারি কর্মকর্তাদের কোণঠাসা ও সকল উন্নয়ন কাজ বন্ধ রাখা হয়েছে। শজিমেক হাসপাতাল থেকে মূল্যবান যন্ত্রপাতি অন্যত্র সরিয়ে নেয়া হয়েছে। ফলে ওইসব সেবা থেকে বগুড়া তথা উত্তরাঞ্চলবাসী বঞ্চিত হচ্ছেন। সকল উন্নয়ন বন্ধ, রাস্তাঘাটের বেহাল দশা। সাইফুল ইসলাম বলেন, অন্য জেলার লোকজন সকল বগুড়াবাসীকে বিএনপির লোক মনে করেন। তাই ভুল বোঝাবুঝি থাকলে তা ভুলে সাংবাদিকদের জিয়া পরিবারের পাশে  দাঁড়াতে হবে। সাধারণ সম্পাদক জয়নাল আবেদীন চাঁন বলেন, ১/১১ পর থেকে জিয়া পরিবারের উপর নির্যাতন শুরু হয়েছে। মিথ্যা মামলা দিয়ে তারেক রহমান, কোকাকে হয়রানী করা হচ্ছে। তিনি এ ব্যাপারে সকলকে সোচ্চার হবার অনুরোধ জানান। সংসদ সদস্য হাফিজুর রহমান বলেন, খালেদা জিয়া ও তারেক রহমানের নেতৃত্বে দেশের যে উন্নয়ন হয়েছে তা কেউ করতে পারেনি। তিনি বলেন, জিয়া পরিবারকে ধ্বংসের চক্রান্ত চলছে। এটা সফল হলে শুধু বগুড়া নয়; সারাদেশ ধ্বংস হবে। তিনি হরতালের দিন বিরোধী দলীয় চিপ হুইপ জয়নুল আবেদীন ফারুকের উপর পুলিশী হামলার নিন্দা ও দোষীদের  বিরুদ্ধে শাস্তি দাবি করেন। বগুড়া অ্যাডভোকেটস বার সমিতির সাধারন সম্পাদক আতাউর রহমান মুক্তা বলেন, শ্রম আদালতের কার্যক্রম গত দেড় বছর ধরে বন্ধ। ফলে লোকজন বিচার পাচ্ছেন না। এটিকে রংপুরে নেবার ষড়যন্ত্র চলছে। এটি বন্ধ করতে সকলকে ঐক্যবদ্ধভাবে এগিয়ে আসতে হবে।